Решение на Съда (трети състав) от 30 януари 2024 г. (преюдициално запитване от Consiglio di Stato — Италия) — Reti Televisive Italiane SpA (RTI)/Autorità per le Garanzie nelle Comunicazioni
(Дело C-255/211, Reti Televisive Italiane)
(Преюдициално запитване — Директива 2010/13/ЕС — Аудиовизуални медийни услуги — Член 23, параграфи 1 и 2 — Времеви ограничения за часово излъчване на телевизионна реклама — Изключения — Понятието „съобщения, направени от телевизионния оператор във връзка с неговите собствени предавания“ — Съобщения, направени от такъв оператор с цел реклама на предаванията на радиостанция, която е част от една и съща излъчваща група с този оператор)
Език на производството: италиански
Запитваща юрисдикция
Consiglio di Stato
Страни в главното производство
Жалбоподател: Reti Televisive Italiane SpA (RTI)
Ответник: Autorità per le Garanzie nelle Comunicazioni (AGCOM)
при участието на: Elemedia SpA, Radio Dimensione Suono SpA, RTL 102,500 Hit Radio Srl
Диспозитив
Член 23, параграф 2 от Директива 2010/13/ЕС на Европейския парламент и на Съвета от 10 март 2010 година за координирането на някои разпоредби, установени в закони, подзаконови и административни актове на държавите членки, отнасящи се до предоставянето на аудиовизуални медийни услуги (Директива за аудиовизуалните медийни услуги),
трябва да се тълкува в смисъл, че
понятието „съобщения, направени от телевизионния оператор във връзка с неговите собствени предавания“, не обхваща рекламните съобщения, направени от телевизионен оператор за радиостанция, която е част от една и съща група дружества с този телевизионен оператор, освен ако, от една страна, предаванията, предмет на тези рекламни съобщения, са „аудиовизуални медийни услуги“ по смисъла на член 1, параграф 1, буква а) от тази директива, което означава те да бъдат отделими от основната дейност на тази радиостанция, и от друга, посоченият телевизионен оператор носи „редакционната отговорност“ за тях по смисъла на член 1, параграф 1, буква в) от цитираната директива.
____________
1 ОВ C 329, 16.8.2021 г.